**10-րդ շաբաթ**

**Ամսաթիվ՝** —————————

**Կրթական հարթակ՝ 3-րդ**

**ՈՒսուցիչ՝** —————————————————

**Դասագիրք՝ «Մայրենի 2», Անժել Քյուրքչյան**

**Բառագիտության կրկնողություն**

* Վերհիշել հետևյալ բառերի բացատրությունները՝
	+ Չվել \_\_\_\_\_\_\_\_\_\_\_\_\_\_\_\_\_\_\_\_\_
	+ Ժրաջան \_\_\_\_\_\_\_\_\_\_\_\_\_\_\_\_\_\_\_\_\_
	+ Հրաժեշտ տալ \_\_\_\_\_\_\_\_\_\_\_\_\_\_\_\_\_\_\_\_\_
	+ Գիշատիչ \_\_\_\_\_\_\_\_\_\_\_\_\_\_\_\_\_\_\_\_\_
* Վերհիշել հետևյալ բառերի հոմանիշները
	+ Նախշել \_\_\_\_\_\_\_\_\_\_\_\_\_\_\_\_\_\_\_\_\_
	+ Գույնզգույն \_\_\_\_\_\_\_\_\_\_\_\_\_\_\_\_\_\_\_\_\_
	+ Նկատել \_\_\_\_\_\_\_\_\_\_\_\_\_\_\_\_\_\_\_\_\_
	+ Կեր \_\_\_\_\_\_\_\_\_\_\_\_\_\_\_\_\_\_\_\_\_
	+ Ճարել \_\_\_\_\_\_\_\_\_\_\_\_\_\_\_\_\_\_\_\_\_
* Վերհիշել հետևյալ բառերի հականիշները
	+ Սկսել \_\_\_\_\_\_\_\_\_\_\_\_\_\_\_\_\_\_\_\_\_
	+ Ցերեկ \_\_\_\_\_\_\_\_\_\_\_\_\_\_\_\_\_\_\_\_\_
	+ Կամաց \_\_\_\_\_\_\_\_\_\_\_\_\_\_\_\_\_\_\_\_\_
	+ Երկարել \_\_\_\_\_\_\_\_\_\_\_\_\_\_\_\_\_\_\_\_\_
	+ Պակաս \_\_\_\_\_\_\_\_\_\_\_\_\_\_\_\_\_\_\_\_\_

**Նոր դաս**

**Բառագիտություն**

* **Աշխատանքային տետրում արտագրիր և սովորիր հետևյալ բառերի բացատրությունները**
	+ սվսվալ – ցրտից մրսել դողալ
	+ տերևաթափ – երբ աշնանը տերևները ծառերից թափում են
	+ խայտաբղետ – տարբեր գույներ
* **Աշխատանքային տետրում արտագրիր և սովորիր *հետևյալ* բառերի հոմանիշները։**
	+ խայտաբղետ – գույնզգույն երփներանգ
	+ սիրուն-գեցեցիկ
	+ վառ – պայծառ
	+ թռչել-ճախրել
	+ գույն-երանգ
* **Աշխատանքային տետրում արտագրիր և սովորիր *հետևյալ բառերի հականիշները:***
	+ Մոտ-հեռու
	+ Տխուր-ուրախ
	+ Հաղթել-պարտվել
	+ Աղքատ-հարուստ
	+ Կեղտոտ-մաքուր
* **Աշխատանքային տետրում արտագրիր և սովորիր հետևյալ բառերի ուղղագրությունը՝** *երգ, տերևաթափ, թուղթ, քաղցր, հաղթել*

**Քերականություն- Բառի արմատ, պարզ բառեր, ածանց, նախածանց, վերջածանց**

* **Արմատ**ը բառի այն մասն է, որը ցույց է տալիս նրա հիմնական իմաստը:

*Օրինակ՝ թագավոր բառի արմատը թագ բառն է:*

* Միայն արմատից կազմված բառը կոչվում է **պարզ** բառ

*Օրինակ՝ տանձ, խնձոր, աթոռ. այս բոլոր բառերը պարզ բառեր են:*

* Այն մասնիկը որը ավելանալով բառին փոփոխում է նրա իմաստը և նոր բառ է կազմում կոչվում է **ածանց**։

*Օրինակ՝ անխելք, ճուտիկ բառերը ածանցավոր բառեր են:*

* Բառի սկզբից ավելացվող ածանցը կոչվում է **նախածանց**:

*Օրինակ՝ անվախ (ան+վախ):*

* Բառի վերջից ավելացվող ածանցը կոչվում է **վերջածանց**:

*Օրինակ՝ արևոտ (արև+ոտ):*

* *Մեկից ավելի արմատներից կամ պարզ բառերից կազմված բառը կոչվում է* ***բարդ բառ****: Օրինակ՝*
	+ *թեյ + աման = թեյաման:*
	+ *Հեծ + անիվ = հեծանիվ։*
* *Արմատները կամ պարզ բառերը իրար միացնող ա ձայնավորը կոչվում է* ***հոդակապ****: Օրինակ՝*
	+ *քաջ+ա+գործ = քաջագործ:*
	+ *Վարդ+ա+գույն = վարդագույն*
	+ *Դաս+ա+գիրք = դասագիրք*

**Հարցեր և առաջադրանքներ**

* Բառի ո՞ր մասն է կոչվում արմատ։
* Ի՞նչ է ածանց։
* Ո՞ր բառերն կոչվում պարզ բառեր։ Բերել օրինակներ։
* Ածանցները քանի՞ տեսակ են լինում։ Որո՞նք են։
* Ի՞նչ է նախածանց։ Բերել օրինակներ։
* Ի՞նչ է վերջածանց։ Բերել օրինակներ։
* Ո՞ր բառերն են կոչվում բարդ բառեր։ Բերել օրինակներ։
* Ի՞նչ է հոդակապը։ Բերել օրինակներ։

**Հանձնարարություններ – Հետևյալ բառերը տեղադրել համապատասխան վանդակներում**

Փայտահատ, գրքասեր, մայրիկ, գետ, հավ, անտուն, թագավոր, գետակ, ծաղկավոր, գույնզգույն, տուն, չարություն, մարդ, անձրևոտ, անձրևաշատ, մատանի, տղա, տերևաթափ։

|  |  |  |
| --- | --- | --- |
| **Պարզ բառեր** | **Ածանցավոր բառեր** | **Բարդ բառեր** |
|  |  |  |
|  |  |  |
|  |  |  |
|  |  |  |

**Մշակույթ: Արարատ լեռ՝ Մասիս սար, Նոյան տապան**

**** Արարատ սարը՝ Մասիսն ու Սիսը գտնվում է Արևմտյան Հայաստանում՝ Արաքս գետի աջ ափին: Հայկական լեռնաշխարհի ամենաբարձր լեռն է ( Մասիս - 50165մ.): Արարատ լեռը սուրբ լեռ է, որի վրա ջրհեղեղից հետո իջևանել է Նոյյան տապանը:

Ըստ Աստվածաշնչի՝ մարդկանց չարությունը շատացել էր երկրի վրա։ Աստված փոշմանեց, որ ստեղծել էր մարդկանց ու ցավ զգաց իր սրտում: Այդ ժամանակներում կար մի մարդ, ով արդար ու մաքուր էր իր տեսակի մեջ և հավատարիմ էր տիրոջը։ Նրա անունը Նոյ էր: Աստած ասաց Նոյին․

* Ամեն մարմնի վերջն եկել է, որովհետև նրանց պատճառով երկիրը բռնությամբ է լցվել, ուստի ես կործանելու եմ նրանց: Քեզ համար մի տապան սարքիր ծառի փայտից:

****Աստված Նոյին բացատրում է, թե ինչպես պետք է կառուցի տապանը: Նոյը ամեն ինչ արեց այնպես, ինչպես իրեն պատվիրել էր Աստված: Տիրոջ պատվերով նա ընտրեց բոլոր կենդանիներից և թռչուններից մեկական զույգ, բավական կերակուր հավաքեց և իր ընտանիքի հետ միասին մտավ տապան։ Աստված տապանի դուռը փակեց: 40 օր ուժեղ անձրև եկավ։ Ջուրը բարձացավ և 650 օր ծածկեց ցամաքը։ Երբ ջուրը սկսում է կամաց-կամաց իջնել, Նոյի տապանը հանգրվանում է Արարատ` Մասիս լեռան վրա։ Այդ պատճառով Արարատ լեռը համարվում է մարդկության փրկության խորհրդանիշ։

40 oրվա անձրևից հետո Նոյը բացում է տապանի պատուհանը տեսնելու համար, թե արդյոք երկրի վրայից ջուրը քաշվել է: Բաց է թողնում մի ագռավ, որը չի վերադառնում: Ապա մի աղավնի է բաց թողնում, որը ոտքը դնելու տեղ չգտելով` վերադառնում է տապան: 7 օր անց նորից է արձակում աղավնուն, որն այս անգամ վերադառնում է կտցին ձիթենու ճյուղ՝ կյանքի ավետիսը: Նոյը դուրս է գալիս տապանից, պատարագ մատուցում Աստծուն: Աստված օրհնում է Նոյին ու նրա որդիներին։

Եվ երկնքում առաջին անգամ հայտվում է ծիածանը՝ ի նշան այն բանի, որ Տերն այլևս չի կործանի աշխարհը:

**Հարցեր և առաջադրանքներ**

* Որտե՞ղ է գտնվում Արարատ լեռը։
* Ինչու՞ է Արարատը համարվում Սուրբ լեռ։
* Ինչքա՞ն է Արարատ լեռան բարձրությունը:
* Ինչու՞ Աստված որոշեց ջրհեղեղ անել։
* Ո՞վ էր Նոյը և ինչպիսի՞ մարդ էր նա։
* Ինչպե՞ս Նոյը փրկվեց։
* Ինչու՞ է Արարատ լեռը համարվում փրկության խորհրդանիշ։

**Տնային հանձնարարություններ**

***Գրականություն***

* Սահուն կարդալ **«Տերևաթափ»** բանաստեղծությունը /էջ 50**/։** Կարողանալ վերարտադրել սեփական բառերով։ Ցանկության դեպքում՝ սովորել անգիր և պատասխանել հետևյալ հարցերին․
	+ Քամին ի՞նչ էր առաջարկում տերևներին և ինչու՞:
	+ Տերևները ինչո՞ւ տխուր երգերով հեռացան։

**Բառագիտություն –** Բառատետրում արտագրել և սովորել աշխատանքային փաթեթում ներառված բացատրական բառերը, հոմանիշները, հականիշները և ուղղագրական բառերը։

**Քերականություն – Պարզ և ածանցավոր բառեր, ածանցների տեսակները, բարդ բառեր, հոդակապ**։ Դասանյութը՝ աշխատանքային փաթեթում։ Կարողանալ սահմանումները բացատրել սեփական խոսքերով, բերել օրինակներ, կատարել աշխատանքային փաթեթի հանձնարարությունները և պատասխանել դասանյութի հարցերին։

**Մշակույթ**  **Արարատ, Նոյյան Տապան։** Դասանյութը՝ աշխատանքային փաթեթում։ Կարողանալ պատմությունը պատմել սեփական խոսքերով և պատասխանել դասավերջյան հարցերին։